Държавен вестник, бр. 66, 2014 г., стр. 135

БРОЙ  66	
Д Ъ Р Ж А В Е Н  В Е С Т Н И К 	
СТР.  135  
Служителите с жлъчнокаменна болест, проти­
чаща с чести и продължителни кризи, подлежат 
на оперативно лечение. 
Служителите с безсимптомна и диспептична 
форма на холелитиаза са годни по всички графи. 
Преценка по годността се прави след ста­
билизиране на физическото състояние и до 
възможното възстановяване на лабораторните 
показатели. Решенията по годността са дадени 
в таблицата.
Болести на панкреаса
Тук са включени остри и хронични панкреа­
тити, кисти и псевдокисти, некроза, калкулоза, 
атрофия, цироза и др.
Важни за диагнозата са секретиновият и 
холецистокининов тест, ехографията, КТ, МРТ, 
ERCP, ендоскопската транслуменна ехография.
Решенията по годността за всички групи 
служители с тежка екзо- и ендокринна недос­
татъчност на панкреаса, протичаща с тежка 
функционална декомпенсация и значително 
увреждане на общото състояние, се преценяват 
като негодни за работа в МВР.
Стомашно-чревен кръвоизлив
Най-честата причина за кървене от горен 
гастро-интестинален тракт (ГИТ) са: варици на 
хранопровода, синдром на Mallory-Weiss, стомаш­
на и дуоденална язва, пептична язва в остър и 
хроничен стадий, полипи на стомаха, стомашен 
карцином, ерозивен гастрит и др.
Причина за кървене от долен интестинален 
тракт (ДИТ) са: хемороиди, дивертикулоза на 
дебелото черво, исхемични колити, Мекелов 
дивертикул, коло-ректален карцином, улцеро­
зен колит, болест на Крон, солитарен улкус на 
ректума, самоампутация на полип и др.
Диагнозата се поставя въз основа на клинични­
те данни, фиброгастродуоденоскопия, колоноско­
пия, ректоскопия, иригография, ангиография.
След клинично уточняване годността се 
решава по съответстващата на основното забо­
ляване рубрика.
Нарушена чревна резорбция
Заболяванията на тънкото черво често са 
придружени със смущения в чревната функция 
и клинично се появяват като малабсорбтивни 
синдроми. Първопричината за малабсорбцията 
може да бъде и в друг орган, който е с нарушена 
функция (ендокринна панкреасна недостатъчност 
след резекция), Zollinger Ellison синдром, нама­
лено отделяне на жлъчни киселини в чревния 
лумен при чернодробни заболявания, ендокрин­
ни и метаболитни заболявания, карциноиден 
синдром и много други.
КЛАС ХІІ. БОЛЕСТИ НА КОЖАТА И ПОД­
КОЖНАТА ТЪКАН (L00-L99)
При експертното решение на болестите на 
кожата и подкожната тъкан се вземат под вни­
мание: етиологията, патогенезата, клиничното 
протичане на заболяването, както и тежестта, 
стадият, формата, локализацията, срокът и 
ефектът от проведеното лечение и отражението 
на заболяването върху други органи и системи. 
От съществено значение е и въздействието на 
униформеното облекло и обувки при изпълнение 
на изискванията на службата. 
В зависимост от тежестта заболяванията на 
кожата и подкожната тъкан се определят като:
а) заболявания с тежко протичане и дока­
зана лоша прогноза: наследствен ангиоедем, 
атопичен дерматит – тежки форми, хронична 
екзема – упорито рецидивиращи и генерализи­
рани форми, булозни дерматози – тежки форми, 
еритематозни състояния, ХИВ/СПИН, системен 
лупус еритематодес – хронично разпространени 
форми, прогресивна системна склероза, псори­
азис – тежки, генерализирани и често рецидиви­
ращи форми, кератодермия – тежки форми, груб 
келоиден цикатрикс, хипертрофични и атрофични 
състояния на кожата – тежки форми, некротич­
но акне – тежки изразени форми, пустулозно 
акне – тежко изразени форми, акне пустулозно-
кистозно и фулминантно-генерализирани форми, 
акне инверса, хронични язви на кожата – тежко 
изразени форми, сифилис – вроден, третичен и 
невросифилис, уртикария – хронична, злокачест­
вени тумори на кожата – меланома малигнум, 
лимфоми, туберкулоза на кожата, порфирии, 
неврофиброматоза, мастоцитоза, хистиоцитоза, 
ихтиози, хидраденит, цикатрисиална алопеция, 
съдови заболявания на кожата, цикатрикси и 
фибрози, вродена алопеция и др.; 
б) упорито рецидивиращи и среднотежки по 
разпространение и увреда заболявания: атопичен 
дерматит, хронична екзема, булозни дерматози, 
еритематозни състояния, колагенози – лупус 
еритематодес, склеродермии, дерматомиозит/ 
полимиозит, псориазис и подобни състояния, 
кератодермия, хипертрофични и атрофични 
състояния на кожата, други дерматози, акне 
пустулозно-кистозно и фулминантно, некротично 
акне, пустулозно акне, хронични язви на кожата, 
уртикария, съдови заболявания на кожата, арте­
рио-венозни малформации цикатрикси и фибрози; 
За служителите и кандидат-служители по 
графа 3 в зависимост от локализацията, тежестта, 
хода на заболяването и след проведено лечение 
решението за годност е индивидуално по букви 
„а“ и „б“; останалите кандидат-служители са 
негодни;
в) леките форми на горепосочените заболя­
вания и следните заболявания: целулит и абсцес 
на пръстите на ръката или крака, остри лим­
фаденити, импетиго, инфекции, локализирани в 
кожата и подкожната тъкан, еритемосквамозни 
дерматози, дерматит, дължащ се на погълнати 
вещества, лихен, мазоли и калозитети, болести 
на ноктите, болести на космите и космените 
фоликули и пигментни нарушения;
годността се решава индивидуално в зависи­
мост от стадия, разпространението на заболява­
нето и ефективността на проведеното лечение и 
е отразена в таблицата.
Фоликуларни кисти на кожата и подкожната 
тъкан
Кисти, които не се нуждаят от оперативно 
лечение, не пречат на годността за работа в МВР. 
Кисти, инцизирани и с незаздравели следопе­
ративни фистули, често възпаляващи се при 
многофистулни ходове с големи кухини, опре­
делят кандидатите по 1 и 4 графа като негодни.